Beritan Güneş Altın

Beritan Güneş Altın (jdb. 1995 li Qoserê, Mêrdîn, Bakurê Kurdistanê) derûnnas û siyasetmedareke kurd e. Beritan Güneş Altın niha (2023) parlamentera Mêrdînê ya Partiya Wekhevî û Demokrasiya Gelan (DEM) e. 

 Jînenîgarî 
Beritan Güneş Altın di sala 1995an li Mêrdînê ji dayik bûye. Dibistana seretayî li Amedê û lîseyê jî li Lîseya Mamostetiyê ya Anadoluyê ya Mêrdînê xwendiye. Xwendina xwe ya zanîngehê li beşa Derûnnasîyê ya Zanîngeha Yıldırım Beyazıt a Enqereyê qedandiye.

Li gelek saziyên civaka sivîl ên wek Rêxistina Efûyê ya Navneteweyî, KaosGL, Association for Aid and Relief Japan (AAR Japan), Komeleya Piştgiriya Jiyanê, Li Her Derê Huner, UNICEF, UNHCR wekê derûnnas û çalakvan xebitiye.

Di warê travmaya şer, zayenda civakî, koçberî û parastina zarokan de li gelek saziyên civaka sivîl ên neteweyî û navneteweyî perwerde wergirtiye û xebatan meşandiye.

Di kovarên wek "Jineolojî" û "Psychology Kurdî" de nivîsên wê hatine weşandin.

Di rêveberiya damezrîner a Komeleya Derûnnasên Mezopotamyayê (Der-Mez) de cih girt û hê jî endameke çalakê komeleyê ye.

Di meha gulana sala 2023an de ji Partiya Kesk û Çep wek parlamentera Mêrdînê hatiye hilbijartin. Niha wek parlamentera Mêrdînê ya Partiya Wekhevî û Demokrasiya Gelan xebatên xwe didomîne.

Hevberdevka Komîsyona Zarokan a Partiya DEMê ye û endama Komîsyona Lêkolîna Mafên Mirovan a Parlamena Tirkiyeyê û Bin-komîsyona Mafên Zarokan e.

Beritan Güneş bi tirkî, kurdî û îngilîzî dizane.

 Çavkanî 

Kategorî:Endamên Parlamena Tirkiyeyê ya 28an
Kategorî:Jidayikbûn 1995
Kategorî:Jinên kurd di siyasetê de
Kategorî:Mirovên zindî
Kategorî:Nivîskarên zimanê kurdî
Kategorî:Siyasetmedarên Partiya Wekhevî û Demokrasiya Gelan